કેટેલોનિયા સ્પેનનો સૌથી સમૃદ્ધ વિસ્તાર છે. દેશની વસતીનો 16 ટકા હિસ્સો અહીં વસે છે અને વેપાર ઉદ્યોગ ધમધમે છે તેથી દેશની જીડીપીમાં 19 ટકાનો હિસ્સો ધરાવે છે. પણ લોકોને ફરિયાદ છે કે કેન્દ્ર સરકાર ટેક્સ લઈ જાય છે, પણ ફંડ આપતી નથી. યાદ આવે છે ગુજરાતને કેન્દ્રનો હડહડતો અન્યાય? જોકે આર્થિક રીતે સમૃદ્ધ હોવાથી 2008માં ગ્લોબલ ક્રાઇસિસ ઊભી થઈ ત્યારે કેટેલોનિયાને જ સૌથી વધુ અસર થઈ હતી. સરખાવો – નોટબંધી અને જીએસટીની સૌથી વધુ અસર વેપારઉદ્યોગના કેન્દ્ર ગુજરાતને થઈ હતી.